
PLAN DE AFACERI
Firmă cu obiect de activitate servicii de expertiză şi evaluare bunuri arheologice şi numismatice şi prestări servicii de lucrări de arheologie

Cursant: Bălteanu Dan - Iulian

[bookmark: _GoBack]1. Firma
La data prezentă, societatea comercială nu este înfiinţată, urmând a se autoriza. Viitorul administrator deţine atestatele necesare derulării obiectului principal de activitate al societăţii. 
· Denumirea firmei: S. C Moneta S. R. L.
·  Forma de organizare; Societate cu răspundere limitată
· Adresa sediului social: Str. B. P. Haşdeu, Nr. 83A, Craiova, Dolj 
· Administrator: Bălteanu Dan-Iulian, cota de participare: 100%
Activitate principală: Obiectul principal de activitate în momentul autorizării va fi: Cod CAEN 7490 Alte activităţi profesionale, ştiinţifice şi tehnice n.c.a.
- activităţi de evaluare, altele decât pentru bunuri imobiliare şi asigurări (pentru antichităţi, bijuterii etc.). 
Cod CAEN 4791 Comerţ cu amănuntul prin intermediul caselor de comenzi sau prin Internet
Coduri CPV: 71319	 Servicii de expertiză; 71351914-3	Servicii de arheologie.

Managementul resurselor umane
Politica de resurse umane, atribuţii, responsabilităţi, strategia de dezvoltare a resurselor umane.
· Expertul propriu este şi administrator al societăţii comerciale. 
· Administratorul reprezintă societatea în relaţia cu autorităţile de stat, terţi şi în justiţie, efectuează toate actele de administrare şi gestionare a societăţii, având toate competenţele necesare pentru a acţiona în numele societăţii, pentru a autoriza actele şi operaţiunile de gestiune şi orice acte de dispoziţie.
· Experţii angajaţi lucrează în regim de contract de prestări servicii. 
· Atribuţiile experţilor:
· Realizează expertiza privind autenticitatea bunurilor. 
· Realizează evaluarea bunurilor în raport cu cotaţiile de piaţă.
· În selectarea experţilor externi se va ţine seama în principal de competenţele şi portofoliul profesional al acestora şi cu totul secundar de preţul solicitat pentru servicii. 
· Bunurile culturale evaluate şi expertizate vor fi introduse, cu acordul proprietarilor acestora, în circuitul ştiinţific. Aceasta va contribui la perfecţionarea continuă a experţilor firmei şi la dezvoltarea portofoliului profesional al acestora. 
Calificările, expertiza personalului angajat în activitatea microîntreprinderii, pe activităţi desfăşurate. 
· 	Pentru activităţile de expertizare, evaluare şi clasare în patrimoniul cultural naţional este obligatoriu ca experţii să fie atestaţi de Ministerul Culturii pentru categoria: bunuri de patrimoniu cultural mobil – bunuri cu valoare arheologică şi istorico-documentară.
· 	Pentru activităţile conexe domeniului arheologiei, experţii să fie atestaţi de Ministerul Culturii şi înscrişi în registrul Arheologilor din România.
 Numărul locurilor de muncă nou create:
· 1 loc de muncă permanent
· Minim 2 locuri de muncă în regim de prestări servicii
	
Expertul propriu are o experienţă de 25 de ani ca membru în colective de cercetare de pe şantiere arheologice. Cunoaşte bine legislaţia în domeniu şi a efectuat până în prezent numeroase expertize pentru diferite entităţi publice.
2. Investiția
Firma îşi propune o dezvoltare în două etape:
1. În prima etapă va derula activităţi de expertizare, evaluare şi clasare în patrimoniul cultural naţional a bunurilor arheologice şi numismatice aflate în colecţiile publice sau private. Firma are în vedere în această etapă în principal asemenea colecţii aflate pe teritoriul judeţelor Olteniei. În acelaşi timp, firma va efectua şi servicii specifice pentru cercetare şi protejarea patrimoniului arheologic, efectuând lucrări de întocmire de studii arheologice pentru planurile urbanistice generale, servicii de cercetare arheologică preventivă şi de cartare a siturilor arheologice.
2. În etapa a doua, firma îşi propune să importe şi să comercializeze în condiţiile legii bunuri de patrimoniu arheologic şi numismatic.
Etapa 1) se preconizează că se va desfăşura pe parcursul a 4 ani. În această etapă, se aşteaptă amortizarea cheltuielilor iniţiale. În această etapă, administratorul este încă dependent de derularea unor alte activităţi pentru a-şi asigura existenţa. La sfârşitul etapei, firma trebuie să atingă un nivel de profit care să asigure independenţa financiară a administratorului, astfel încât activitatea sa în cadrul firmei să devină singura sa sarcină profesională. De asemenea, în această etapă trebuie acumulat capitalul necesar derulării activităţilor preconizate pentru etapa 2). Pe lângă realizarea de profit, firma îşi propune să contribuie la revitalizare a comunităţii colecţionarilor privaţi de bunuri arheologice şi numismatice 
În etapa 2), firma va derula activităţi de import de bunuri culturale de patrimoniu arheologic şi numismatic, pe care le va comercializa către colecţii, în exclusivitate private, din România.

 Activităţi.

	Firma oferă clienţilor servicii de expertizare şi evaluare a bunurilor de patrimoniu arheologic şi numismatic. La cererea clienţilor se va efectua şi întocmirea documentaţiei pentru clasarea bunurilor respective într-una dintre categoriile patrimoniului cultural naţional, în conformitate cu prevederile Legii 182/2000 privind protejarea patrimoniului cultural naţional mobil şi ale HG 886/2008 pentru aprobarea Normelor de clasare a bunurilor culturale mobile.
Serviciile de arheologie oferite sunt următoarele:
Studii arheologice pentru planurile urbanistice generale, conform Legii nr. 350/2001 privind amenajarea teritoriului şi urbanismul 
Servicii de cercetare arheologică preventivă şi de cartare a siturilor arheologice, conform Legii 422/2000 privind protejarea monumentelor istorice şi a Ordonanţei 43/2000 privind protejarea patrimoniului arheologic naţional
 
 Rezultate
 Locul de muncă permanent, chiar în regim part-time, se asigură de la înfiinţarea societăţii. Celelalte 2 locuri de muncă preconizate se pot crea în timpul dezvoltării activităţii. 

 Indicatori 
- locuri de munca create: 
1 loc de muncă permanent
Minim 2 locuri de muncă în regim de prestări servicii

3. Produsul /serviciul
În continuare se vor exemplifica activităţile de expertizare şi evaluare pentru categoria bunuri din categoria numismatică.
Expertiza va avea în vedere criteriile generale: vechimea, frecvenţa şi starea de conservare şi criteriile specifice: caloare istorică, valoarea memorială, autenticitatea şi calitatea formală.
Prin evaluare, în sensul definiţiei din OG 24/2011, se înţelege activitatea de estimare a valorii, materializată într-un înscris, denumit raport de evaluare, realizată de un evaluator autorizat în conformitate cu standardele specifice acestei activităţi şi cu deontologia profesională. 
Rapoartele de evaluare se elaborează la solicitarea oricărei persoane fizice sau juridice, de drept public ori privat. 
Evaluarea este procesul de estimare a unui tip al valorii, pentru un anumit tip de proprietate, la o anumită dată şi concretizat în raportul de evaluare. Aşadar, evaluarea este o estimare şi nu un calcul exact al unei valori printr-o formulă matematică sau printr-o cuantificare precisă. Ea impune aplicarea raţionamentului profesional al evaluatorului.
Conceptul economic ,,valoare” reflectă optica participanţilor pe piaţă, existentă la data evaluării, asupra beneficiilor economice viitoare generabile de o anumită proprietate. 
Conceptul de ,,valoare" presupune o sumă de bani asociată unei tranzacţii. Deşi vânzarea proprietăţii evaluate nu este o condiţie necesară pentru estimarea preţului, totuşi valoarea de piaţă este o reflectare a valorii de schimb şi deci presupune existenţa potenţială a schimbului, la data evaluării, în condiţiile precizate în definiţia valorii de piaţă.
Abordarea prin piaţă oferă o indicaţie asupra valorii de piaţă prin compararea activului subiect cu active identice sau similare, ale căror preţuri se cunosc. Prima etapă a aplicării acestei abordări este obţinerea preţurilor de vânzare ale activelor identice sau similare, tranzacţionate recent pe piaţă. Dacă există un număr redus de tranzacţii recente, pot fi luate în considerare preţurile activelor identice sau similare, care sunt oferite spre vânzare, cu condiţia ca relevanţa acestor informaţii să fie clar stabilită şi analizată critic. Pentru a reflecta orice diferenţe faţă de condiţiile tranzacţiilor efective şi de caracteristicile activelor tranzacţionate, faţă de cele ale activului subiect, de obicei este necesară efectuarea unor corecţii ale preţurilor efective sau preţurilor de ofertă ale activelor comparabile.
Valoarea de piaţă este suma estimată pentru care un activ ar putea fi schimbat la data evaluării, între un cumpărător hotărât şi un vânzător hotărât, într-o tranzacţie nepărtinitoare, după un marketing adecvat şi în care părţile au acţionat fiecare în cunoştinţă de cauză, prudent şi fără constrângere.
„Suma estimată” se referă la un preţ exprimat în unităţi monetare, plătibil pentru activ, într-o tranzacţie nepărtinitoare de piaţă. Valoarea de piaţă este preţul cel mai probabil care se poate obţine în mod rezonabil pe piaţă, la data evaluării, în conformitate cu definiţia valorii de piaţă. Acesta este cel mai bun preţ, care poate fi obţinute în mod rezonabil, de către vânzător şi cel mai avantajos preţ, care poate fi obţinute în mod rezonabil, de către cumpărător. Această estimare exclude, în mod explicit, un preţ estimat, majorat sau micşorat de clauze sau situaţii speciale, cum ar fi o finanţare atipică, operaţiuni de vânzare şi lease-back, contraprestaţiile sau facilităţile speciale acordate de orice persoană asociată cu vânzarea, precum şi de orice element al valorii speciale; 
Deseori este necesar ca, pe lângă stabilirea tipului valorii, să se formuleze o ipoteză sau mai multe ipoteze, pentru a clarifica fie starea activului în cadrul schimbului ipotetic, fie situaţiile în care se presupune că activul se schimbă. Astfel de ipoteze pot avea un impact semnificativ asupra valorii. 
Un criteriu important în stabilirea valorii de piaţă a unei monede îl constituie evaluarea calităţii acesteia. Evaluarea calităţii se face din punct de vedere formal şi se referă în esenţă la starea de conservare a monedei. 
	Tabelul III
Adjective folosite pentru exprimarea calităţii monedelor

	Calitate
	Gradul de conservare al detaliilor
	Marea Britanie
	Franţa
	Spania
	Italia
	Germania

	S-Slabă
	10%
	G (Good)
	AB (Assez Beau)
	RC
	M
	GE (Gut erhalten)

	M-Medie
	25%
	VG (Very Good)
	B (Beau)
	BC
	B (Bello)
	SGE (Sehr gut erhalten)

	B-Bună
	50%
	F (Fine)
	TB (Très Beau)
	BC+
	MB (Molto Bello)
	S (Schön)

	FB-Foarte bună
	75%
	VF (Very Fine)
	TTB (Très Très Beau)
	MBC
	BB (Bellissimo)
	SS (Sehr schön)

	EX-Excepţională
	90%
	EF/XF (Extremely Fine)
	SUP (Superbe)
	EBC
	SPL (Splendido)
	VZ (Vorzüglich)

	FDC (Fleur de Coin)
	95% + urme din patina strălucitoare originală (About Uncirculated)
	UNC
	--
	-----
	------
	UNZ− (Fast unzirkuliert)

	
	100% + patina originală 
 Mint State
	UNC
	SPL (Splendide)
	SC
	SPL/FDC
	UNZ (Unzirkuliert)

	
	100% + patina originală integrală
Mint State
	FDC
	FDC (Fleur de Coin)
	FDC
	FDC (Fior di Conio)
	STGL (Stempelglanz)



Observaţie: adjectivele care apar în coloana „Marea Britanie” se referă şi la dealer-ii care folosesc în prezentare limba engleză; cele din coloana „Germania” se referă şi la dealer-ii din alte state de limbă germană.

Stare de conservare medie (M)
1. Moneda nu poate fi determinată după determinatorul folosit (condiţie obligatorie pentru includerea în această categorie). 
2. Legenda este ştearsă sau lipseşte aproape complet.
3. Moneda este precizabilă, în sensul că se poate stabili emitentul şi tipul reprezentării de pe revers.
4. Portretul de pe avers nu mai păstrează cea mai mare parte a detaliilor, reprezentarea de pe revers mai păstrează doar conturul.

Stare de conservare bună (B)
1. Moneda poate fi determinată după determinatorul folosit (condiţie obligatorie pentru includerea în această categorie). 
2. Legenda este ştearsă, dar lizibilă în totalitate. În cazul în care lipsesc litere, acestea se pot suplini cu precizie.
3. Pe avers portretul emitentului prezintă toate trăsăturile. Urme de tocire în zonele mai înalte (coroana de lauri, părul) sau în zona buzelor şi pleoapelor.
4. Reprezentarea de pe revers este uşor de identificat, prezintă toate detaliile. Trăsăturile feţei nu mai sunt vizibile. În privinţa detaliilor corporale:
- draperia nu mai prezintă cute
- cuirasa nu mai prezintă detalii în zona bustului, lambrechinii şi pteryges nu se mai disting
- la personajele nud nu se mai disting detaliile musculaturii
- atributele se păstrează doar prin contur

Stare de conservare foarte bună (FB)
1. Moneda poate fi determinată după determinatorul folosit (condiţie obligatorie pentru includerea în această categorie). 
2. Legenda lizibilă în totalitate, nu prezintă litere lipsă. 
	3. Pe avers portretul emitentului prezintă toate trăsăturile. Frunzele coroanei de lauri sunt distincte,cu foarte uşoare urme de tocire.. Părul şi barba (la emitenţii care poartă) păstrează distinct şuviţele sau buclele.
4. Reprezentarea de pe revers prezintă toate detaliile.
- trăsăturile feţei sunt clar conturate, cu foarte uşoare urme de tocire.
- draperia are evidenţiate cutele, cu foarte uşoare urme de tocire, doar la părţile cele mai înalte în raport cu suprafaţa.
- cuirasa (thorax) prezintă detaliile anatomice după care a fost lucrată, se disting şi celelalte detalii ale părţii inferioare.
- la personajele nud se disting clar detaliile musculaturii, cu foarte uşoare urme de tocire.
- atributele se disting în linii generale. 

Stare de conservare excepţională (EX)
1. Moneda poate fi determinată după determinatorul folosit (condiţie obligatorie pentru includerea în această categorie). 
2. Legenda lizibilă în totalitate, nu prezintă litere lipsă. Literele sunt clar conturate, fără urme de tocire.
3. Moneda este bine centrată, păstrează cea mai mare parte a liniei perlate care încadrează reprezentările de pe avers şi revers. Ştanţele folosite nu prezintă urme de uzură, în măsura în care acest aspect se poate aprecia.
	4. Pe avers portretul emitentului prezintă toate trăsăturile. Detaliile coroanei de lauri sunt distincte, frunzele îşi păstrează individualitatea, la ceafă se văd clar taeniae; în cazul coroanei radiate se disting liniile care delimitează razele. Părul şi barba (la emitenţii care poartă) păstrează distinct şuviţele sau buclele.
5. Reprezentarea de pe revers păstrează toate detaliile.
- trăsăturile feţei se disting cu claritate.
- draperia are evidenţiate toate cutele.
- cuirasa (thorax) prezintă detaliile anatomice ale bustului uman pe care le reproduce, se disting şi celelalte detalii ale părţii inferioare.
- la personajele nud se disting clar detaliile musculaturii.
- atributele se disting în detaliu. 

4. Strategia de marketing
Analiza pieţei de desfacere şi a concurenţei
Piaţa este formată din două categorii de potenţiali clienţi: entităţi publice şi persoane private. Din prima categorie fac  parte muzeele, alte colecţii publice, organele de urmărire penală, instanţele de judecată. Pentru instituţiile muzeale, începând cu anul 2018 este actualizarea evaluării colecţiilor este obligatorie. În afară ce controalele Curţii de Conturi a României, cerând impetuos re-evaluarea patrimoniului din muzeele româneşti, a apărut încă un corp de control. De data aceasta este vorba de Direcţia Generală de Inspecţie Economico-Financiară din cadrul Ministerului Finanţelor Publice, ale cărei controale în instituţiile de cultură vizează nu numai activitatea economică, dar şi respectarea reglementărilor legale specifice domeniului: Legea 182/2000 privind protejarea Patrimoniului Cultural Naţional Mobil şi Legea 311/2003 a muzeelor şi a colecţiilor publice.
	Încheierea de contracte cu astfel de clienţi o consider dificilă, date fiind condiţiile din societatea românească, dar poate fi folosită pe toată perioada de activitate. Ţinta preferată o vor constitui clienţii privaţi.

5. Analiza șipreviziuneafinanciară
Analiza SWOT 
 
	Puncte forte
-atestatele deţinute
-practici bune pentru actul managerial;
-buna practica de lucru, profesionalism;
-personalul de execuţie calificat profesional şi instruit;
-consecvenţă în realizarea calităţii;
-respectarea termenelor de execuţie contractuale;
-poziţia foarte buna pe piaţa regională din Oltenia pentru categoria de bunuri din domeniul numismatică romană (firma este înfiinţată de singurul expert în activitate pentru acest domeniu)
-timp de răspuns rapid la comenzile clienţilor

	Puncte slabe
-subfinanţarea potenţialilior clienţi (muzee deţinătoare de colecţii publice).
-restrângerea comunităţii colecţionarilor particulari de bunuri arheologice şi numismatice privaţi, cauzată de legislaţia restrictivă actuală din România;





	Oportunităţi 
-obligativitatea muzeelor publice de a efectua reactulizarea evaluării colecţiilor;
- necesitatea de actualizare a documentaţiilor generale de urbanism către administraţiile locale pentru obţinerea finanărilor prin fonduri europene ;
-constrângerile impuse de legile speciale de protejare a monumentelor istorice pentru investitorii publici sau privaţi ;


	Ameninţări



Exemplu de volum de expertize de monede şi bunuri arheologice de epocă romane pentru un client (datele de mai jos sunt informaţii de caracter public şi reprezintă expertizele efectuate la locul actual de muncă al viitorului expert propriu, în cadrul sarcinilor de serviciu ale acestuia, cu păstrarea drepturilor de proprietate intelectuală asupra rezultatelor. Toate expertizele au fost efectuate pentru aceeaşi entitate. Pentru anul 2020 încă nu a început procedura, dar piesele există fizic):
2017 – 220 expertize
2018 – 126 expertize
2019 – 205 expertize
2020 – 476 expertize
	Un preţ de listă pentru un exemplar:
Expertiza şi evaluarea: 50 RON. Se poate aplica un discount de 10%. 
Expertiza şi evaluarea şi documentaţie de clasare: minim 100 RON. Se poate aplica un discount de 10%.
Promovarea. Se va crea un website în 5 limbi de circulaţie internaţională. Se vor achiziţiona servicii de publicate prin aplicarea de bannere pe site-urile online din domeniu.
Activitatea se poate desfăşura integral la sediul social al firmei, care va fi acelaşi cu domiciliul administratorului.
PROMOVAREA TEMELOR ORIZONTALE SI TEMELOR SECUNDARE 

1. O parte importantă a activităţilor se va desfăşura prin operare pe calculator, folosind baze de date online sau MS Access. Activitatea preconizată pentru etapa 2) se va încadra în categoria de comerţ on-line. 
2. Afacerea propune activităţi care nu presupun emisii de dioxid de carbon şi utilizează la minim resursele. resurselor
3. Protejarea, cercetarea şi evaluarea patrimoniului cultural naţional constituie una dintre priorităţile strategiei dezvoltării durabile .











Anexa 1
Lista lucrărilor/ bunurilor/ serviciilor ce facobiectulinvestițieidinplanul de afaceri
	Nr.crt.
	Denumirea lucrarii/bunurilor/serviciilor
	UM
	Cantitate
	Prețunitar
	Valoare totala

	
	Sistem Desktop PC HP 290 G2 MT cu procesor Intel® Core™ i5-8500, Coffee Lake, 3.0GHz, 4GB DDR4, 1TB HDD, DVD-RW, Intel® UHD Graphics 630 
	Buc.
	1
	2.900
	2.900

	
	Microsoft Office Home and Business 2019, all languages, pentru Windows
	Buc.
	1
	1.250
	1.250

	
	Monitor LED IPS Dell 23.8", Wide, FHD, 5xUSB, HDMI
	Buc.
	1
	750
	750

	
	Imprimantă laser color HP LaserJet Pro M254dw, Wireless, A4
	Buc.
	1
	1.500
	1.500

	
	Scanner Epson Perfection V370 Photo, A4
	Buc.
	1
	1.800
	1.800

	
	Mobilier birou
	Buc.
	1
	1.000
	1.000

	Total
	9.200

